armvectores/hy_wikipedia_2023 huggingface dataset:
Մարանիան նահանգի արևելյան մարզ

Մարանիան նահանգի արևելք (պորտ.՝ Mesorregião do Leste Maranhense) վարչական մեզոշրջան Բրազիլիայում, մտնում է Մարանյան նահանգի մեջ։ Բնակչությունը կազմում է 1248 հազար մարդ 2006 թվականի տվյալով։ Զբաղեցված տարածքը 70 606.230 կմ²։ Բնակչության խտությունը 17.7 մարդ/կմ²։


== Վիճակագրություն ==
Համախառն ներքին արտադրանքը կազմել է 1 760 615 878,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1450.70 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,577
Դավիթ Մինասյան (ֆուտբոլիստ)

Դավիթ Մինասյան (9 մարտի, 1993, Երևան, Հայաստան), հայ ֆուտբոլիստ, Երևանի «Փյունիկ» ակումբի և Հայաստանի պատանեկան (մինչև 19 տարեկան) կիսապաշտպան։


== Ակումբային կարիերա ==
Դավիթ Մինասյանը «Փյունիկ» ֆուտբոլային ակումբի սան է։ Իր մասնագիտական կարիերան սկսել է պատանեկան ու երիտասարդական թիմերում։ 2010 թվականին «Փյունիկ-3» ակումբի կազմում մասնակցել է Առաջին լիգայի առաջնությանը։ Հաջորդ մրցաշրջանում հանդես է եկել երիտասարդական թիմում՝ առաջին իսկ տարում ցուցադրելով ռմբարկուի իր ունակությունները և խփելով 6 գոլ։ Նույն թվականին մասնակցել է Հայաստանի սուպերգավաթի շրջանակներում անցկացվող «Բանանց» ակումբի դեմ խաղին, որում «Փյունիկը» հաղթել է 2:0 հաշվով։ Մինասյանը խաղադաշտ է դուրս եկել հանդիպման ընդմիջումից հետո՝ փոխարինելով Խորեն Մանուչարյանին (Էդգար Մանուչարյանի եղբայրը)։
2011 թվականի մրցաշրջանում ակումբի կազմում մասնակցել է Պրեմիեր լիգային։ Առաջին խաղն անցկացրել է օգոստոսի 14-ին՝ կրկին «Բանանցի» դեմ։ Այս անգամ «Բանանցը» հաղթել է 3:0 հաշվով, իսկ Մինասյանը խաղադաշտ է դուրս եկել երկրորդ խաղակեսի վերջում՝ հանդիպման 82-րդ րոպեին՝ փոխարինելով Էդգար Մալաքյանին։ Մրցաշրջանի ավարտից հետո ակումբը ավելի մեծ տեղ է հատկացրել իր դպրոցի սաներին, և Դավիթ Մինասյանը դարձել է հիմնական խաղացողներից մեկը։ Ստանալով մեծ խաղաժամանակ՝ Դավիթ Մինասյանը հնարավորություն է ունենում ոչ միայն կատարել գոլային փոխանցումներ, այլև ինքն է խփում գոլեր։ Իր առաջին գոլը նա խփել է 2012 թվականի հունիսի 17-ին «Միկայի» դարպասը։ Հանդիպման 10-րդ րոպեին Մինասյանը բացել է խաղի հաշիվը, սակայն նրա ակումբն այդ խաղում պարտվել է 2:3 հաշվով։


== Կարիերան հավաքականում ==
Դավիթ Մինասյանը հավաքական է հրավիրվել 2010 թվականին։ Հոկտեմբերի 19-ին նա Հայաստանի մինչև 19 տարեկանների հավաքականի կազմում մասնակցել է Իսրայելի պատանեկան հավաքականի դեմ խաղին՝ խաղադաշտում մնալով հանդիպման ողջ ընթացքում։ Նույն թվականին նա մասնակցել է Իսպանիայի ու Լիտվայի պատանեկան հավաքականների դեմ խաղերին, և միայն երրորդ խաղում է հավաքականը հաղթանակ տարել՝ 1:0 հաշվով առավելության հասնելով լիտվացիների նկատմամբ։ Մեկ տարի անց Դավիթ Մինասյանը հավաքականի կազմում մասնակցել է Սլովակիայի պատանեկան հավաքականի դեմ խաղին։ 2012 թվականի մայիսին Մինասյանը մասնակցել է Իսպանիայի ու Բելգիայի պատանեկան հավաքականների դեմ խաղերին։


== Ելույթների վիճակագրություն ==
2012 թվականի հոկտեմբերի 27-ի տվյալներով


== Ձեռքբերումներ ==
Հայաստանի առաջնության արծաթե մեդալակիր - 2011
Հայաստանի գավաթակիր - 2014
Հայաստանի սուպերգավաթակիր - 2010, 2011


== Ծանոթագրություններ ==


== Արտաքին հղումներ ==
Ֆուտբոլիստի էջը Հայաստանի ֆուտբոլի ֆեդերացիայի կայքում (ռուս.)
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը soccerway.com կայքում (անգլ.)
Ջիվիսլիք

Ջիվիսլիք, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 32 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոստանդիանոսի և Հեղինեի եկեղեցի (Նովոչերկասկ)

Կոստանդիանոսի և Հեղինեի տաճար (ռուս.՝ Церковь Константина и Елены), ուղղափառ տաճար Ռուսաստանի Ռոստովի մարզի Նովոչերկասկ քաղաքում։ Ենթարկվում է Ռուս Ուղղափառ եկեղեցու Մոսկվայի Պատրիարքարանի Ռոստովի և Նովոչերկասկի թեմին։
Տաճարի հասցեն`  Ռոստովի մարզ, ք. Նովոչերկասկ, Սեննայա հրապարակ։


== Պատմություն ==
Կոստանդիանոսի և Հեղինեի տաճարը Նովոչերկասկ քաղաքում կառուցվել է 1864 թվականին զորական խարխլված մատուռի փոխարեն։ Օծվել է 1909 թվականին։ Կառուցված եկեղեցին փայտե էր։ Շուտով այն ևս խարխլվեց և այն փոխարինելու  անհրաժեշտություն առաջացավ։ Եկեղեցու ծխի հավատացյալների շրջանում կազմակերպվեց անհրաժեշտ միջոցների դրամահավաք։ Կոստանդիանոսի և Հեղինեի քարե տաճարի շինարարության վայրն օծվեց 1906 թվականի մարտի 5-ին։ Նոր եկեղեցու կառուցման համար ծախսվեց 15 հազար 648 ռուբլի։ Կոստանդիանոսի և Հեղինեի տաճարն օծվել է 1909 թվականի մայիսի 10-ին մայր տաճարի ավագ քահանա Վասիլի Պետրովի կողմից։ Տաճարն ուներ երեք կողմնասեղան. հանուն Սուրբ Հոգու, ձախ սահմանայինը` հանուն Սբ. Կոստանդիանոս կայսեր և նրա մոր՝ Հեղինեի, աջը` հանուն հրաշագործ Սուրբ Նիկողայոս Զմյուռնացու։
1930-ական թվականներին եկեղեցին փակվել է, 1970-ական - 1990-ական թվականներին գործել է։ 20-րդ դարի 90-ական թվականների սկզբին տաճարը վերանորոգվել է, ոսկեզօծվել են խաչերը, վերսկսվել են ծիսակատարությունները։ 2005 թվականին կատարվել է նկուղային շինության և կաթսայատան հիմնանորոգում։
2003 թվականին Ռոստովի և Նովոչերկասկի արքեպիսկոպոսն օծել է Կոստանդիանոսի և Հեղինեի տաճարին կցված Դմիտրի Դոնսկոյի մատուռը, որը կառուցվել է ծխականների ուժերով Ռուսաստանի ՆԳՆ ներքին զորքերի օպերատիվ նշանակության 100-րդ դիվիզիայի կայազորի տարածքում։
2007 թվականին տաճարում անցկացվել է տանիքի, կաթսայատան և օժանդակ շինությունների  վերանորոգում, տեղադրվել է փայտե հատակ, ոսկեզօծվել են հաղորդության անոթները, վերականգնվել և ոսկեզօծվել է կողմնասեղանի Ավետարանը։
2008 թվականին գմբեթի թմբուկին տեղադրվել են մետաղապլաստիկ պատուհաններ։ Տաճարը գազավորված է։
Ներկայումս տաճարում երգում են երկու պրոֆեսիոնալ եկեղեցական երգչախմբեր, գործում են կիրակնօրյա դպրոց, գեղարվեստական ստուդիա, պարբերաբար անցկացվում են մշակութային միջոցառումներ` նվիրված եկեղեցական տոներին. ներկայացումներ, բարեգործական տոնավաճառներ, համերգներ։


== Ծանոթագրություններ ==


== Հղումներ ==
История прихода храма св. Константина и Елены
Новочеркасск. Церковь Константина и Елены
Храм Константина и Елены в г. Новочеркасск
Ալաբալըղ (այլ կիրառումներ)

Ալաբալըղ, կարող է վերաբերել՝

Ալաբալըղ - գյուղ Արևելյան Հայաստանում, Կարսի մարզի Օլթիի գավառում
Ալաբալըղ - գետակ Ճորոխի ավազանում, Օլթի գետակի օժանդակը
Հրաչ Նուբարյան

Հրաչ Կապրելի (Գաբրիելի) Նուբարյան (1914, Սոչի, Սևծովյան նահանգ, Ռուսական կայսրություն - անհայտ), Վրացական ԽՍՀ-ի Աբխազական ԻԽՍՀ Գագրայի շրջանի Կույբիշևի անվան կոլտնտեսության օղակավար։ Սոցիալիստական աշխատանքի հերոս (1949)։


== Կենսագրություն ==
Հրաչ Նուբարյանը ծնվել է 1914 թվականին Սևծովյան նահանգի Սոչիի շրջանի Սոչի գյուղում, գյուղացիական ընտանիքում։ Հայրենական մեծ պատերազմին մասնակցել է 353-րդ հրաձգային դիվիզիայի 1147-րդ հրաձգային գնդի 3-րդ հրաձգային վաշտի կազմում։ Զորացրվելուց հետո ապրել է Գագրայի շրջանի Գանտիադի (այժմ՝ Ցանդրիփշ) գյուղում։ Աշխատել է որպես սովորական կոլտնտեսական Գագրայի շրջանի Կույբիշևի կոլտնտեսության ծխախոտի պլանտացիաներում։ 1940-ականների վերջերից եղել է ծխախոտագործության օղակի օղակավար։
1948 թվականին Հրաչ Նուբարյանի օղակը 3,5 հա տարածքի յուրաքանչյուր հեկտարից հավաքել է «Սամսունի № 27» սորտի միջինը 19,4 ցենտներ ծխախոտի տերևներ։ ԽՍՀՄ Գերագույն խորհրդի նախագահության 1949 թվականի մայիսի 3-ի «1948 թվականին եգիպտացորենի և ծխախոտի բարձր բերք ստանալու համար» հրամանագրով նրան շնորհվել է Սոցիալիստական աշխատանքի հերոսի կոչում և հանձնվել Լենինի շքանշան ու «Մուրճ և Մանգաղ» ոսկե մեդալ։ Նույն հրամանագրով Սոցիալիստական աշխատանքի հերոսի կոչում է շնորհվել բրիգադիր Անդրեյ Վասիլևիչ Կիրյակին և օղակավար Խորեն Գրիգորի Խաչատուրյանին։ 1949 թվականի օգոստոսին Սոցիալիստական աշխատանքի հերոսի կոչում է շնորհվել նաև Կույբիշևի կոլտնտեսության ծխախոտագործ Հովհաննես Խաչիկի Թեքնեջյանին։
Թոշակի անցնելուց հետո ապրել է Ցանդրիփշ գյուղում։ Մահվան տարեթիվը հայտնի չէ։


== Պարգևներ ==
Սոցիալիստական աշխատանքի հերոս,
Լենինի շքանշան,
«Արիության համար» մեդալ (11/13/1943)։


== Ծանոթագրություններ ==
Պապուլա

Պապուլա (լատ.՝ papula — շիտ, պզուկ, բշտիկ), մաշկի մակերևույթից բարձր, անխոռոչ հանգույցիկ, մաշկային ցանի տարր։ Առաջանում է մաշկի և լորձաթաղանթների տարբեր ախտահարումներից։
Լինում է տարբեր չափերի, ձևի (կոնաձև, կիսագնդաձև, հարթ), գույնի և կոնսիստենցիայի։ Տարբերում են բորբոքային (մաշկում ինֆիլտրատի առկայությունը օրինակ, սիֆիլիսի դեպքում) և ոչ բորբոքային (գորտնուկի դեպքում) պապուլաներ։
Բիրյուկսա (Կատունի վտակ)

Անվան այլ կիրառումների համար տե՛ս՝ Բիրյուկսա (այլ կիրառումներ)Բիրյուկսա (ռուս.՝ Бирюкса), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բարնաուլկա գետի ձախ ափով՝ 548 կմ հեռավորության վրա։ Գետի երկարությունը 44 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100003335
Հիդրոլոգիական ուսումնասիրությունների կոդը - 115100333
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կադռինա (գյուղական ավան, Կադռինա շրջան)

Անվան այլ կիրառումների համար տե՛ս՝ ԿադռինաԿադռինա (էստ․՝ Kadrina), գյուղական ավան Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղական ավանում բնակվում էր 2269 մարդ։

		
		
		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ջեյմսը և հսկա դեղձը

Ջեյմսը և հսկա դեղձը (անգլ.՝ James and the Giant Peach) երաժշտական ֆենտեզի ֆիլմ, որը նկարահանվել է 1996 թվականին։ Ռեժիսորը Հենրի Սելիկն է։ Մուլտֆիլմը նկարահանվել է ըստ Ռոալդ Դալի` 1961 թվականին գրված նույնանուն գրքի։ Ֆիլմի պրոդյուսերը Թիմ Բարթոնն է, ում հետ Սելիկը նախկինում աշխատել էր Մղձավանջ Սուրբ Ծննդից առաջ ֆիլմի վրա։ Ֆիլմում խաղարկային կինոն համատեղվում է կենդանի դերասանների և տիկնիկային անիմացիայի հետ։ Ֆիլմն ԱՄՆ-ում ստացել է PG տարիքային վարկանիշ՝ «որոշ վախեցնող պատկերների» համար։


== Սյուժե ==
Ջեյմս Հենրի Տրոտտերն իր ծնողների հետ լողափին անհոգ կյանք էր վարում։ Նրանք ծրագրում են տեղափոխվել Նյու Յորքի ամենամեծ շենքը։ Սակայն դժբախտություն է պատահում․ Ջեյմսի ծնողները մահանում են «Ռնգեղջյուրի» մեղքով, որը հայտնվել էր ամպրոպի պատճառով։ Նյու Յորքի փոխարեն Ջեյմսը տեղափոխվում է իր երկու անպիտան մորաքույրների՝ Սպոնժեի և Պիկեի տուն։ Նրանք ամեն կերպ նվաստացնում են Ջեյմսին՝ ստիպելով նրան կատարել տնային բոլոր գործերը։
Մի օր փոքրիկ տղան փրկում է սարդի կյանքը։ Դրանից հետո Ջեյմսը հանդիպում է անծանոթի, որը գիտեր, թե որքան բարդ էր տղայի կյանքը։ Նա տղային տալիս է «կոկորդիլոսի կախարդական լեզուներ», որոնք օժտված են կախարդական հատկություններով։ Փորձելով թաքցնել դրանք՝ Ջեյմսը դեղձի ծառի արմատների մոտ սայթաքում և ձեռքից գցում է թանկարժեք նվերը, որի արդյունքում ոչ մեծ Դեղձը հանկարծակի վերածվում է հսկա մրգի։ Չար մորաքույրները որոշում են օգտվել այս իրավիճակից։ Դա նրանց գրեթե հաջողվում է, սակայն տղան որոշում է փորձել հեքիաթային մրգի համը։ Ջեյմսի հետ նույնպես հրաշքներ են տեղի ունենում, և նա հայտնվում է մրգի մեջ։ Այնտեղ նա ծանոթանում է հսկա միջատների հետ, որոնք դառնում են նրա լավագույն ընկերները։ Ջեյմսը և իր նոր ընկերները որոշում են փախչել դեղձից և գնալ Նյու-Յորք։ Այդպես սկսվում են նրանց բազում արկածները․․․


== Դերերում ==
Պոլ Տերրի՝ Ջեյմս
Սայմոն Քելլոու
Ռիչարդ Դրեյֆուսս
Ջեյն Լիվզ
Ջոաննա Լամլի
Մարիամ Մարգուլիս
Փիթ Փոսթլեթուեյթ
Սյուզան Սարանդոն
Դևիդ Թյուլիս
Ջ․ Ստեֆեն ԿոյլՋեկ Սկելինգտոնը Թիմ Բյորտոնի Մղձավանջ Սուրբ Ծննդից առաջ մուլտֆիլմից հայտնվում է ֆիլմում որպես կմախքների նավի նավապետ։


== Ծանոթագրություններ ==
Ջեյն Սեյմուր

Անվան այլ կիրառումների համար տե՛ս՝ Ջեյն Սեյմուր (այլ կիրառումներ)Ջեյն Սեյմուր, (անգլ.՝ Jane Seymour, 1508 - հոկտեմբերի 24, 1537, Ռիչմոնդ ափոն Թեմզա, Մեծ Լոնդոն, Անգլիա), Անգլիայի արքա Հենրի VIII-ի 3-րդ կինը և Էդվարդ VI-ի մայրն է։ Ջեյն Սեյմուրը ծնվել է հին արիստոկրատական ընտանիքում, որը ազգակցական կապեր է ունեցել հայտնի տոհմերի և ընտանիքների հետ, ինչպես օրինակ՝Հովարդները։ Լեդի Էլիզաբեթ Հովարդը՝ Աննա և Մարիա Բոլեյնների մայրը եղել է Ջեյն Սեյմուրի մոր՝ Մարգարետ Ուենթվորթի զարմուհին։ Այսպիսով Հենրի VIII-ի երկու կանայք` Աննա Բոլեյնը և Ջեյն Սեյմուրը եղել են քույրեր։ Առաջին անգամ թագավորական արքունիքում հայտնվել էն որպես Եկատերինա Արագոնացու սպասուհի։ Այնուհետև ծառայել է Աննա Բոլեյնին։ Արդեն 1536 թ-ի մայիսի 20-ին նա և Հենրի VIII-ը ամուսնացան, սակայն նա չթագադրվեց։ Ջեյն Սեյմուրը մահացավ 1537 թ-ի հոկտեմբերի 24-ին` ծննդաբերական խանգարումից։ Մի առիթով Հենրի VIII-ը ասել է, որ Ջեյնը իր ամենասիրած կինն է եղել։ Գաետանո Դոնիցետիի Աննա Բոլեյն օպերայում Ջեյնը գլխավոր կերպարներից մեկն է։


== Ծանոթագրություններ ==
Հայլիգենշտադտ (Վերին Ֆրանկոնիա)

Հայլիգենշտադտ (Վերին Ֆրանկոնիա) (գերմ.՝ Heiligenstadt in Oberfranken), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 3642 մարդ (ըստ 2010 թվականի դեկտեմբերի 31-ի)։ Տարածքը կազմում է 76,71 կմ²։ Պաշտոնական կոդ՝ 09 4 71 142։


== Ծանոթագրություններ ==


== Արտաքին հղումներ ==
Պաշտոնական էջ
Չեզատե

Չեզատե (իտալերեն՝ Cesate), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 12993 մարդ (2004 թվականի տվյալներով)։ Խտությունը՝ 2462 մարդ/կմ²։ Տարածքը՝ 5 կմ²։ Էլեկտրոնային փոստ՝ 20020։ Հեռախոսային կոդ՝ 02։
Կոմունայի հովանավորն է սուրբ նահատակ Ալեքսանդր Բերգամսկին։ Տոնը նշվում է օգոստոսի 26-ին։


== Արտաքին հղումներ ==
Վիճակագրության ազգային ինստիտուտ (իտալ.)


== Ծանոթագրություններ ==
(520) Ֆրանցիսկա

(520) Ֆրանցիսկա (անգլ.՝ Franziska), աստերոիդ աստերոիդների հիմնական գոտում։ Հայտնաբերվել է 1903 թվականի հոկտեմբերի 27-ին Մաքս Վոլֆի և Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 3,003946 ա. մ., առավելագույնը մոտենում է 2,6782 ա. մ. հեռավորության վրա և հեռանում 3,3297 ա. մ.։ Արեգակի շուրջ մեկ ամբողջական պտույտ է կատարում 1901,68 երկրային օրվա ընթացքում, իր ուղեծրով շարժվելով միջինում 0,189307 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,96° անկյուն։
Ֆրանցիսկա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(520) Ֆրանցիսկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիսսա

Վիսսա (ռուս.՝ Высса), գետ Ռուսաստանում, հոսում է Կալուգայի մարզում։ Գետաբերանը տեղակայված է Օկա գետի ձախ ափին։ Գետի երկարությունը 50 կմ է, ավազանի տարածքը 352 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020421
Հիդրոլոգիական ուսումնասիրությունների կոդը - 110002042
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


=== Վտակներ (կմ ակունքից) ===
18 կմ.Տիրեկրեյա գետից (ձախ)
28կմ.Լոկնյա գետից (աջ)


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զենիթային գնդացրային տեղակայանք

Զենիթային գնդացրային տեղակայանք (ԶԳՏ), ավտոմատ զենք, բաղկացած է մեկ կամ մի քանի (սովորաբար 2-4) գնդացիրներից, որոնք մոնտաժված են հատուկ հաստոցի վրա և ունեն զենիթային հրաձգության նշանառման ընդհանուր մեխանիզմներ և նշանոցի հարմարանքներ։ Երևան է եկել 1930-ական թթ․։ Նախատեսված է ցամաքային զորքերի և նավերի ՀՕՊ-ի համար։ Զենիթային գնդացրային տեղակայանքով զինում են ցամաքային զորքերի զենիթային ստորաբաժանումները, որոշ տանկեր ու այլ մարտական մեքենաներ, նաև Փոքր նավեր; Զենիթային գնդացրային տեղակայանքը տեղափոխում են կցովի հրետասայլերով։ Զենիթային գնդացրային տեղակայանքի տրամաչափը 12,7-14,5 մմ Է, հրաձգության թեք հեռավորությունը՝ մինչև 2,5 հզ․ մ, մեկ փողի արագաձգությանը րոպեում 500-600 կրակոց, գնդակոծման ուղղաձիգ անկյունը մինչև 90° Է, հորիզոնականը՝ 360°։ Հրաձգությունը կատարվում է հիմնականում զրահահար-հրկիզող գնդակներով, գնդակի զանգվածը 45-65 գ Է, սկզբնական արագությունը՝ 900-1000 մ/վրկ։
Սոլթմիլս

Սոլթմիլս (անգլ.՝ Saltmills; իռլանդերեն՝ Muileann an tSáile), գյուղ Իռլանդիայում, գտնվում է Ուեքսֆորդ կոմսությունում (Լենսթեր պրովինցիա)։


== Մանրամասներ ==
Գյուղում կա փաբ, խանութ, որը բացվում է չորեքշաբթի օրերին՝ վաճառելու տեղական թերթեր և այլ մանրուքներ։ Այստեղ է գտնվում նաև Քոլքլոու Հոլը, որը գյուղական կյանքի կազմակերպման համար է նախատեսված, հատկապես՝ գյուղի տարեց բնակիչների։ Այն անվանակոչվել է Քոլքլոու ընտանիքի պատվին, որոնք երբևէ ապրել են Թինթերն Էբիի տարածքում։ Քոլքլոուները առաջին անգամ հայտնվել են Սոլթմիլսում 16-րդ դարում և հեռացել 1959 թվականին։


== Ծանոթագրություններ ==
Ալեքսանդրովսկայա (Կաբարդա-Բալկարիա)

Անվան այլ կիրառումների համար տե՛ս՝ ԱլեքսանդրովսկայաԱլեքսանդրովսկայա (ռուս.՝ Александровская), ստանիցա Ռուսաստանի Դաշնության Կաբարդա-Բալկարական Հանրապետության Մայսկիի շրջանի կազմում։
Բնակչությունը 2010 թվականին գրանցված տվյալներով կազմում էր 3701 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մրջոմ մրզա

Մրջոմ մրզա, գյուղ Արևմտյան Հայաստանում, Բալուի գավառակում։


== Պատմություն ==
Բնակչությունը կոտորվել և տեղահանվել է 1915 թվականի Մեծ եղեռնի ժամանակ։


== Բնակչություն ==
1870-ական թվականներին ուներ 27 հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Մրջոմ մրզան ուներ Ս. Գևորգ անունով հայկական եկեղեցի։


== Կրթություն ==
Ս. Գևորգ եկեղեցուն կից գործում էր վարժարան, որն ուներ 40 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վարուժան Եփրեմյան

Վարուժան Եփրեմյան (հուլիսի 30, 1959(1959-07-30), Արտաշատ, Հայկական ԽՍՀ, ԽՍՀՄ), հայ նկարիչ։


== Կենսագրություն ==
Ծնվել է 1959 թ., Հայաստանի Արտաշատ քաղաքում։

1978 թվականին ավարտել է Երևանի Թերլեմեզյանի անվան գեղարվեստի ուսումնարանը
1981 թվականին ընդունվել է Երևանի գեղարվեստա-թատերական ինստիտուտ և 1987 թ. ավարտել է Արա Բեքարյանի արվեստանոցը
1995 թվականից Հայաստանի նկարիչների միության անդամ է
Ռուսաստանի նկարիչների ստեղծագործական միության անդամ է, նկարիչների «Միր» ստեղծագործական միության անդամ


== Ցուցահանդեսներ ==
Անհատական ցուցահանդեսներ

1981 . Երևանի Կոմիտասի անվ. կոնսերվատորիա
1992 Միացյալ Արաբական Էմիրություններ (Շարջա)
1994 Վեստերոս (Շվեդիա)
2009 Art-Hotel "Trezzini"
2010 ART-HALL AS (Մոնակո)
2011 Սանկտ-Պետերբուրգի քաղաքային քանդակագործության թանգարան
2012 Սանկտ-Պետերբուրգ, Կառլ Բուլեյի պատմական ֆոտոսրահ, «Մոդեռնիզմից դեպի ռեալիզմեԽմբակային ցուցահանդեսներ

1999  Բիենաիլե  (Սանկտ Պետերբուրգ)
2000  Բեռլին, Ռուսկի դոմ
2000  Մոսկվա
2001  Մյունխեն
2004  ART-Ext  (Նյու Յորք)


== Մեջբերումներ Վարուժան Եփրեմյանից ==
Զգացմունքը վերածվում է ծավալի, ծավալն էլ` գույնի. նրանք միմյանցից անբաժան են։ Առանց զգացմունքի չկա ծավալ, հետևաբար՝ նաև գույն։ Հենց զգացմունքն է թելադրում գույնը, իսկ մյուսները հետևում են միմյանց։ Սկզբում մթություն է, հետո ծագում է Արևն ու արթնացնում մյուս գույները։
Երբ կանգնած եմ սպիտակ կտավի առջև, ոգեշնչված ու տրամադրված եմ՝ մոտավորապես գիտեմ, թե ինչ գույներ եմ օգտագործելու։ Շատ եմ սիրում այս պահը, երբ տեղափոխվում ես գույների աշխարհ ու փորձում գտնել ամենահարմարը։ Կտավը դեռ դատարկ է, կնոջ նման է, որը դեռ չի հղիացել։ Հետո զգացմունքները լցնում են հոգիդ ու ծնվում է «երեխան»։
Եթե չլինեին գույները, չէր ծնվի կտավը։ Գույնը կյանք է։ Պատկերացնում եք, որ բնությունը անգույն լիներ։ Չէինք կարող ընկալել գեղեցկությունը։ Նկարը պետք է շնչի, պետք է ունենա օդ ու լույս։ Իսկ այդ օդը կարող է պատկերվել ցանկացած գույնով։
Իմ պալիտրայի մեջ բացակայում է սև գույնը։ Դեռ ուսանողական տարիներին հրաժեշտ տվեցի նրան։ Խավարի հետ եմ ասոցացնում։ Իսկ եթե սևի կարիք շատ եմ զգում, ապա փոխարինում եմ այն մուգ կանաչի տարբեր երանգներով։ Այսինքն՝ նույնիսկ ամենավատ պահը հույսի նշույլ ունի։
Կտավներիցս մեկը «Արարչություն։ Երրորդ Օր» անվանեցի։ Այդ ժամանակ հասկացա, որ փիրուզագույնը Աստծո սիրելի գույնն է, չէ որ նա ամբողջ աշխարհն այդ գույնի երանգներով արարեց։ Հետո էլ ավելացրեց վառ գույների ծաղիկները՝ դա էլ նրա պալիտրան էր։


== Արտաքին հղումներ ==
Վարուժան Եփրեմյանի անձնական կայքէջ Archived 2017-11-02 at the Wayback Machine.
Հայրենիքի կարոտը կրկնակի ավելի շատ է ներշնչանք տալիս
«Պանարմենիան էքսպո 2009» Սանկտ Պետերբուրգ – Երևան մշակութային կապեր(չաշխատող հղում)


== Ծանոթագրություններ ==
Լեբեդինկա (գյուղ, Գոլովանևի շրջան)

Անվան այլ կիրառումների համար տե՛ս՝ ԼեբեդինկաԼեբեդինկա (ուկրաիներեն՝ Лебединка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Լեբեդինկա գյուղում բնակվում էր 290 մարդ։ Բնակավայրը զբաղեցնում է 1086 կմ² տարածք։ Բնակչության խտությունը կազմում էր 267,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վանեսա Ռեդգրեյվ

Վանեսա Ռեդգրեյվ (անգլ.՝  Vanessa Redgrave, հունվարի 30, 1937(1937-01-30)[…], Բլեքհիթ), մեծ բրիտանացի դերասանուհի, ստացել է Բրիտանական կայսրության շքանշան։


== Կենսագրություն ==
Ծնվել է 1937 թվականի հունվարի 30-ին Լոնդոնում՝ դերասան Մայքլ Ռեդգրեյվայի և դերասանուհի Ռեյչել Կեմպսիոնի ընտանիքում։
1954 թվականին ընդունվել է բեմական խոսքի և դրամատիկական արվեստի Արքայական դպրոց։ Առաջին անգամ թատերական բեմում հայտնվել է 1957 թվականին։ 


== Ֆիլմերի ցանկը ==
Խաղացել է մոտ 120 գեղարվեստական և հեռուստատեսային ֆիլմերում, որոնցից առավել նշանավորներից են

«Մարդ բոլոր ժամանակների համար» (1966)
«Ֆոտոխոշորացում» (1966)
«Քամելոտ» (1967)
«Այսեդորա» (1968)
«Հրեշները» (1971)
«Արձակուրդ» (1971)
«Մարիա Շոտլանդիայի թագուհի» (1971)
«Սպանություն «Արևելյան ճեպընթացում»» (1974)
«Մեռյալ սեզոն» (1975)
«Ջուլիա» (1977)
«Ագաթա» (1978)
«Յանկի» (1979)
«Սինգ-Սինգ» (1983)
«Բոստոնցիները» (1984)
«Երիտասարդ Եկատերինան» (1991)
«Հովարդս Էնդ» (1992)
«Ոգիների տունը» (1993)
«Ճնճղուկ» (1993)
«Փոքրիկ Օդեսսա» (1994)
«Առաքելությունն անիրագործելի է» (1993)
«Բախում անդունդի հետ» (1998)
«Օրորոցը կօրորվի» (1999)
«Ընդհատված կյանք» (1999)
«Երեք արքա» (2000)
«Խոստում» (2001)
«Տենդ» (2004)
«Սպիտակ կոմսուհին» (2005)
«Նամակներ Ջուլիետին» (2010)
«Անոնիմ» (2011) և այլն։Ստացել է 32 կինոմրցանակ, ներկայացված է եղել ևս 40-ի, այդ թվում 1 Օսկար (ներկայացված է եղել ևս 6 անգամ), 2 Ոսկե Գլոբուս, 1 BAFTA, 2 Էմմի (մրցանակ), 1 Դավիդ դի Դոնատելլո, Վենետիկի և Կաննի կինոփառատոնների մրցանակ և այլն։


== Մրցանակներ և անվանակարգ ==


== Ծանոթագրություններ ==


== Արտաքին հղումներ ==
Վանեսա Ռեդգրեյվ (անգլ.) Internet Movie Database կայքում
Ամիտիվիլլի սարսափը: Զարթոնք

«Ամիտիվիլլի սարսափը։ Զարթոնք» (անգլ.՝ Amityville: The Awakening), ռեժիսոր Ֆրանկ Հալֆունի ամերիկյան սարսափ ֆիլմ։ Սա այս սերիայի տասներորդ ֆիլմն է։ Թողարկման ամսաթիվը ԱՄՆ-ում՝ 2017 թվականի հունիսի 30։ Ռուսաստանում պրեմիերան տեղի է ունեցել հուլիսի 20-ին։


== Սյուժե ==
Բելը իր միայնակ մոր՝ Ջոանի, կրտսեր քրոջ՝ Ջուլիետայի և նրա զույգ եղբոր՝ Ջեյմսի հետ, որը գտնվում էր կոմայի մեջ, տեղափոխվում է իր նոր տուն։ Բայց երբ սկսում են տանը տարօրինակ բաներ տեղի ունենալ՝ այդ թվում եղբոր հրաշք ապաքինումը և սարսափելի մղձավանջները, նա սկսում է կասկածել, որ մայրը իրեն ամեն ինչ չէ, որ պատմել է։ Շուտով հասկանում է, որ նրանք տեղափոխվել են դժբախտություններով հայտնի Ամիտիվիլլ կոչված տունը։


== Դերերում ==
Բելա Թորն — Բել
Կամերոն Մոնահեն — Ջեյմս
Ջենիֆեր Ջեյսոն Լի — Ջոան
Թոմաս Ման — Թերենս
Մակեննա Գրեյս — Ջուլիետա
Ջենիֆեր Մորիսոն — Քենդիս
Քերթվուդ Սմիթ — բժիշկ Միլթոն
Թեյլոր Սփեյթլեր — Մարիսա
Կլեոպատրա Քոուլմեն — Էննի


== Մարքեթինգ ==
Առաջին անոնսը դուրս է եկել 2014 թվականի օգոստոսի 22-ին։ 2016 թվականի փետրվարի 16-ին դուրս էր եկել երկրորդ անոնսը և ֆիլմի պաստառը։


== Հասույթ ==
Դեբյուտային ուիք-էնդում նկարը աշխատեց ռեկորդային ցածր գումար՝ ընդամենը 742 դոլլար։ Գումարային ձախողումը կապված է Խարվի Վայնշթեյնի շուրջը տեղի ունեցող սկանդալի հետ։


== Ծանոթագրություններ ==
Գուադաորտունա

Գուադաորտունա (իսպ.` Guadahortuna), մունիցիպալիտետ Իսպանիայում։ Գտնվում է Գրանադա գավառում, ինքնավար Անդալուսիա մարզում։ Մունիցիպալիտետի մի մասը գտնվում է Լոս Մոնտես շրջանում։ Տարածքը զբաղեցնում է 120 կմ2։ Բնակչությունը` 1999 մարդ (2010 թվականի տվյալներով)։


== Արտաքին հղումներ ==
Microweb turística de Guadahortuna realizada por el Patronato de Turismo de Granada Archived 2008-02-29 at the Wayback Machine.
Web de la comarca de los Montes Orientales
1329

1329 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1329 թվականն է, 
XIV դարի 29-րդ տարին։


== Դեպքեր ==


== Ծնունդներ ==


== Մահեր ==
Գետնամայրի կալիֆոռնիական

Կալիֆոռնիական (լատ.՝ Libocedrus decurrens), սոճազգիների ընտանիքի, մայրի ցեղի բույս։


== Նկարագրություն ==

Խոշոր ծառեր են' մինչև 40- 50 մ բարձրությամբ և 1-2 մ բնի տրամագծով, նեղբրգաձև սաղարթով, որը ծեր տարիքում ստանում է լայն-բրգաձև, իսկ երբեմն էլ գնդաձև տեսք։ Խիտ տնկարկներում բունը չափազանց բարձր է լինում և զրկվում է ճյուղերից։ Կեղևը կարմրադարչնագույն է, անջատվում է լայն շերտերով։ Արագ է աճում։ Ապրում է 600-700 տարի։ Բողբոջները մերկ են։ Արական հասկիկները հիմնադրվում են աշնանից, զարդարելով սաղարթը ոսկեգույն երանգով մինչև գարնան կեսերը։ Կոները կազմված են 3 զույգ կղմինդրաձև դասավորված թեփուկներից։ Ներքևինները եռանկյուն են, ստերջ և 3-4 անգամ կարճ են միջիններից։ Միջինները երկարավուն-նշտարաձև են, բութ, պտղաբերում են։ Վերինները սերտ աճում են թիթեղի ձևով և տեղադրված են պտղաբերողների միջև։ Յուրաքանչյուր պտղաբերող թեփուկ կրում է 2-ական սերմ, որոնք ունեն խոշոր թևիկներ։ Սերմերը հասունանում են օգոստոսի վերջին կամ սեպտեմբերի սկզբին և այդ ժամանակ էլ պետք է ցանվեն։ Ծագում է Հյուսիսային Ամերիկայից (Օրեգոն, Սանտիան գետի ավազանում, Կասկադյան լեռների երկարությամբ և Սիերրա-Նևադա լեռների արևմտյան լանջերին, ներքին և միջին Կալիֆոռնիաի լեռներում)։ Աճում է մաքուր տնկարկներով կամ Դուգլասի կեղծթսուգայի, հսկայական թույայի, հսկա սեքվոյայի միասին, 1500֊2700 մ բարձրության վրա։ Այս վայրերում տեղումների տարեկան քանակը անցնում է 1000 մմ-ից, իսկ նվազագույն ջերմաստիճանը կազմում է -30 °C: Լավ է աճում գետերի հովիտներում կամ լանջերում, որտեղ օդը բավականին խոնավ է, խոր, սննդանյութերով հարուստ, կրային հողերի վրա։ Հողի եւ օդի չորությունը վատ է տանում։
Առաջին անգամ Եվրոպա է բերվել 1852 թվականին։ Ռուսաստանում մշակվում էր 1858 թվականին։ Լավ է աճում Հայաստանի խոնավ մերձարևադարձներում։ Առաջին անգամ Հայաստան է ներմուծվել 1965 թվականին, Սոչիի դենդրոպարկից, 4 տարեկան սերմնաբույսերով։ Առանց վնասվելու տանում է Իջևանին բնորոշ ամենաուժեղ սառնամանիքները։ Այստեղ օդի հարաբերական խոնավության պակասությունից չի տուժում, սակայն պահանջում է ամսական 2-3 ոռոգում։ Կյանքի առաջին տարիներին դանդաղ է աճում, տարեկան տալով ընդամենը 25-30 սմ միջին աճ։ Լիովին պահպանում է իրեն բնորոշ կենսական ձևը։ Իջևանի դենդարիում 8 տարեկան ծառերը ունեն 1,85 սմ բարձրություն և 6,0 սմ բնի տրամագիծ։ Հայաստանի կիսաչոր մերձարևադարձային դենդրոլոգիական շրջանի ոռոգելի պայմաններում կարելի է օգտագործել ծառուղային, խմբային և սոլիտերային տնկումների ձևով։


== Տարածվածություն ==
Ծագում է Հյուսիսային Ամերիկայից (Օրեգոն, Սանտիան գետի ավազանում, Կասկադյան լեռների երկարությամբ և Սիերրա-Նևադա լեռների արևմտյան լանջերին, ներքին և միջին Կալիֆորնիա լեռներում)։


== Կիրառություն ==
Էկոլոգիական խումբը՝ II: Մշակության հավանական շրջանը 9։


== Ծանոթագրություններ ==
Առյուծատամ

Առյուծատամ (լատ.՝ Leontodon), առյուծաժանի, աստղածաղկազգիների (բարդածաղկավորներ) ընտանիքի բազմամյա, հազվադեպ՝ միամյա խոտաբույսերի ցեղ։ Հայտնի է 50, ՀՀ-ում՝ 3 տեսակ՝ առյուծատամ թավոտ (L. hispidus), առյուծատամ խորդուբորդ (L. asperrimus), առյուծատամ գանգուր (L. crispus)։ Աճում է գրեթե բոլոր մարզերի միջին և վերին լեռն, գոտիներում, մերձալպյան, ալպյան ու չոր մարգագետիններում, քարքարոտ լանջերին։


== Ձևաբանություն ==
Ցողունը պարզ է, երբեմն՝ ճյուղավորվող, բարձր, ՝ 10-50 սմ. Տերևներն ամբողջական են կամ կտրտված՝ մերձաոմատային վարդակներում։ Ծաղկաբույլը զամբյուղ Է, ծաղիկները՝ դեղնավուն, երբեմն՝ նարնջակարմրավուն։ Ծաղկում է հունիս-հուլիսին։ Պտուղը փուփուլավոր գլանաձև կամ իլիկաձև սերմիկ է։ Մեղրատու և գեղազարդիչ է։
Կլյուչի (գյուղ, Սիմֆերոպոլի շրջան)

Կլյուչի (ուկրաիներեն՝ Ключі, Ղրիմի թաթարերեն՝ Acı İbram), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Աջի-Իբրամ։
2001 թվականի տվյալներով Կլյուչի գյուղում բնակվում էր 262 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1344) Կաուբետա

(1344) Կաուբետա (անգլ.՝ Caubeta), աստերոիդ աստերոիդների հիմնական գոտում։ Հայտնաբերվել է 1935 թվականի ապրիլի 1-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 2,247783 ա. մ., առավելագույնը մոտենում է 1,9782 ա. մ. հեռավորության վրա և հեռանում 2,5174 ա. մ.։ Արեգակի շուրջ մեկ ամբողջական պտույտ է կատարում 1230,92 երկրային օրվա ընթացքում, իր ուղեծրով շարժվելով միջինում 0,292464 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1344) Կաուբետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոալեկսանդրովկա (Ազովի շրջան)

Նովոալեկսանդրովկա (ռուս.՝ Новоалександровка ), գյուղակ Ռուսաստանի Ռոստովի մարզի Ազովի շրջանում։ Նովոալեքսանդրովսկովո գյուղական համայնքի շրջկենտրոնն է։ Ազով քաղաքից գտնվում է 7 կմ հեռավորության վրա։
Յյուռիկյուլա

Յյուռիկյուլա (էստ․՝ Jüriküla), գյուղ Էստոնիայի Յիգևամաա նահանգի Պուուռմանի շրջանում։
2011 թվականի տվյալներով գյուղում բնակվում էր 64մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էյբար ՖԱ

Էյբար (իսպ.՝ Sociedad Deportiva Eibar, S.A.D.), իսպանական ֆուտբոլային ակումբ, Էյբար քաղաքից։ Թիմը տեղակայված է Էյբարում, Գիպուսկուա։ Ակումբը հիմնադրվել է 1940 թվականին, ներկայումս հանդես կգա Լա Լիգայում։ Սեգունդայում լավագույն արդյունքը 1-ին տեղն է (2013-14), մինչև այդ եղել էր 4-րդ տեղը (2004-05)։


== Ներկա կազմ ==
2017 թվականի սեպտեմբերի 2-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==
Սեգունդա Դիվիզիոն. 2013–14
Սեգունդա Դիվիզիոն B. 1987–88, 2006–07, 2010–11
Տերսերա Դիվիզիոն. 1950–51, 1952–53, 1961–62, 1962–63, 1966–67, 1981–82, 1985–86
Տեղափոխում Լա Լիգա. 2013–14
Տեղափոխում Սեգունդա Դիվիզիոն. 1987–88
Տեղափոխում Տերսերա Դիվիզիոն. 1949–50


== Արտաքին հղումներ ==
Էյբարի պաշտոնական կայքը
Էյբարի պաշտոնական Տվիտերի էջը
Էյբարի պաշտոնական Ֆեյսբուքի էջը
Էյբարի պաշտոնական Ինստագրամի էջը
Էյբարի պաշտոնական ՅուԹյուբի էջը
Էյբարը transfermarkt-ում
Էյբարը futbol24.com-ում
Էյբարը soccerway.com կայքում
Էյբարը ՈՒԵՖԱ-ի պաշտոնական կայքում
Լաուստան

Լաուստան, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
«Ճանապարհային դեպարտամենտ» հիմնադրամ

«Ճանապարհային դեպարտամենտ» հիմնադրամը (ՃԴ) (фонд «Дорожный департамент», “Road Department” Fund) Հայաստանի Հանրապետության կառավարության կողմից ստեղծված հիմնադրամ է, որն իրականացնում է ՀՀ պետական բյուջեի և վարկային միջոցներով կատարվող ճանապարհաշինական ծրագրերի հսկողություն և համակարգում։ Ճանապարհային դեպարտամենտն իրականացնում է ՀՀ պետական նշանակության ճանապարհների շինարարության, վերակառուցման, նորոգման և սպասարկման մոնիթորինգ, աջակցություն և հսկողություն։ ՃԴ-ն պատասխանատու է նաև Հյուսիս-հարավ ճանապարհային միջանցքի ներդրումային ծրագրի իրականացման համար։

«Ճանապարհային դեպարտամենտ» հիմնադրամի գործադիր տնօրենն է Գոռ Ավետիսյանը։


== Ծանոթագրություններ ==
Լանգենզենդելբախ

Լանգենզենդելբախ (գերմ.՝ Langensendelbach), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։
Բնակչությունը 2010 թվականի դեկտեմբերի 31-ի տվյալներով կազմում է 2955 մարդ։ Զբաղեցնում է՝ 9,59 կմ² տարածք։ Պաշտոնական կոդ 09 4 74 146.։
Բնակավայրը բաժանվում է երկու գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Նապոլեոն (տորթ)

Անվան այլ կիրառումների համար տե՛ս՝ Նապոլեոն (այլ կիրառումներ)Նապոլեոն (ֆր.՝ mille-feuilles [mil fœj]), շերտավոր տորթ կամ կրեմով խմորեղեն։ Պատրաստվում է շերտավոր խմորից և կրեմից։


== Անվանում ==
Ֆրանսիայում և Իտալիայում տորթը կոչվում է millefeuille (1000 շերտեր), ԱՄՆ-ում՝ Napoleon, Մեծ Բրիտանիայում՝ vanilla slice կամ cream slice։ Հոլանդիայում և Բելգիայում տարածված է Նապոլեոնի իրենց տարբերակը, որը կոչվում է Tompouce (Տոմպուս)։ Այն կաթի սերուցքով շերտավոր խմոր է՝ ծածկված վարդագույն գլազուրով։ Հունգարիան ունի իր տարբերակը, որը կոչվում է «Királyi francia krémes» (Ֆրանսիական արքայական կրեմային)։


== Պատմություն ==

Գոյություն ունեն պատրաստման մի քանի եղանակներ։
Ռուսաստանում թխվածքի անունը հաճախ կապում են Ռուսաստանից Նապոլեոն Բոնապարտի արտաքսման 100-րդ տարելիցի հետ։ Այդ տոնի համար ստեղծվել են նաև ուտելիքի և խմիչքի ամբողջական շարքեր։ Ստեղծվել է նաև նոր խմորեղեն՝ շերտավոր կրեմով, պատրաստում են եռանկյունիների տեսքով, որում պետք է տեսնվեր Նապոլեոնի գլխարկը։ Խմորեղենը շատ արագ ստացավ «Նապոլեոն» անվանումը։ Այդ անվանումը պահպանվել է մինչև մեր ժամանակները, սակայն խմորեղենն հիմա թխվում է ուղղանկյունների տեսքով։
Հնարավոր է, որ տորթը ստեղծվել է Նեապոլում՝ Napolitano (Նեապոլական) անվանմամբ, իսկ արդիական անվանումը՝ աղճատվել է։
Հունգարական տարբերակը տարբերվում է նրանով, որ սեղանին մատուցելու ժամանակ այն կտրատում են մեծ-մեծ քառակուսիների ձևով։ Դա պայմանավորված է «Կրեմեշի» ծագմամբ. Հայտնի ֆրանսիական հրուշակագործը՝ «Մինյոն» տորթի ստեղծող՝ Ժակ Մինյոնը, հայտնաբերեց, որ ոչ մեծ չափսի աղանդերը ուտում են միայն տիկնայք, իսկ ամբոխը նախընտրում է մեծ չափաբաժիններ։
Համացանցի և սոցիալական ցանցերի հայտնագործումը բերեց տորթի բաղադրատոմսի համատարած տարածմանը։ Շատ բաղադրատոմսեր տարբերվում են դասական «Նապոլեոն» տորթից։


== Ծանոթագրություններ ==


== Արտաքին հղումներ ==
Պատրաստենք միասին․ Նապոլեոն
Տորթ Նապոլեոն Archived 2020-08-07 at the Wayback Machine.
Տորթ Նապոլեոն շերտավոր խմորից Archived 2021-04-23 at the Wayback Machine.
Ռուբեն Համբարձումյան (այլ կիրառումներ)

Ռուբեն Համբարձումյան անունը կարող է վերաբերել հետևյալ անձանց.

Ռուբեն Համբարձումյան, մետաղագետ և ֆիզքիմիկոս։
Ռուբեն Համբարձումյան, ֆիզիկամաթեմատիկական գիտությունների դոկտոր, պրոֆեսոր, ՀՀ ԳԱԱ ակադեմիկոս։
Լիարդ

Լիարդ (անգլ.՝ Liard River), գետ Կանադայում, Մակենզի գետի ձախ վտակը։ Սկիզբ է առնում Փելլի լեռներից (Ժայռոտ լեռների համակարգ)։ Երկարությունը 1215 կմ է։ Նավարկելի է Ֆորտ Լիարդ քաղաքից սկսած։ Գետաբերանում է Ֆորտ Սիմպսոն քաղաքը։


== Անվանում ==
Անվանման անգլերեն գրությունը Liard է․ արտասանվում է Լայարդ։


== Ծանոթագրություններ ==
Թշվառ Լիզա (մուլտֆիլմ)

«Թշվառ Լիզա», տիկնիկային մուլտֆիլմ, որը նկարահանել է ռեժիսոր Իդեա Գարանինան 1978 թվականին՝ Նիկոլայ Կարամզինի համանուն վիպակի հիման վրա։


== Սյուժե ==
Սցենարը Նիկոլայ Կարամզինի «Թշվառ Լիզա» վիպակի հիման վրա է։
Ֆիլմի գործողություններն ընթանում են Մոսկվայում՝  XVIII դարի վերջում։ Ֆիլմը պատմում է թշվառ աղջկա` Լիզայի և կայացած երիտասարդի սիրո մասին։ Նրանք սիրում են միմյանց, ամեն ինչ նրանց մոտ լավ էր, մինչև երիտասարդը թղթախաղով պարտվում է իր ամբողջ կարողությունը։ Պարտվելուց հետո նա ստիպված է լինում հաշվարկով ամուսնանալ հարուստ հարսնացուի հետ։ Լքված Լիզան չի կարողանում տանել բաժանումը և խեղդվում է այն զբոսայգու լճում, որտեղ նա իր  նախկին  սիրելիի հետ սիրում էր զբոսնել և երջանիկ էր։
Ֆիլմը նկարահանվել է բանաստեղծական ոճով, մնջախաղի ժանրով։ Այնտեղ չի օգտագործվում ոչ մի բառ։


== Նկարահանող խումբ ==


== Մրցանակներ ==
1979 թվականի համամիութենական կինոփառատոնում (Աշխաբադ), մուլտֆիլմեր անվանակարգում «Թշվառ Լիզա» մուլտֆիլմը ստացել է առաջին մրցանակ։


== Ծանոթագրություններ ==


== Արտաքին հղումներ ==
«Թշվառ Լիզա»(անգլ.) ֆիլմը Internet Movie Database կայքում
Իդեա Գարանինա - Խորհրդային կինոյի հանրագիտարան Archived 2017-06-06 at the Wayback Machine.
Ակչան (գետ)

Ակչան  (ռուս.՝ Акчан), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն գետի աջ ափով՝ 458 կմ հեռավորության վրա։ Գետի երկարությունը 25կմ է։


== Ջրային գրանցամատյանի տվյալներ ==

Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100004035
Հիդրոլոգիական ուսումնասիրությունների կոդը - 115100403
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.


== Ծանոթագրություններ ==
(21725) Ժոնգյուեչեն

(21725) Ժոնգյուեչեն, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
21725 (21725) Ժոնգյուեչեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շևչենկովո (գյուղ, Լոխովիցայի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Պոլտավայի մարզի Լոխովիցայի շրջանում։
2001 թվականի տվյալներով Շևչենկովո գյուղում բնակվում էր 56 մարդ։ Բնակավայրը զբաղեցնում է 1002 կմ² տարածք։ Բնակչության խտությունը կազմում էր 55,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Գրիգոր Լուսավորիչ եկեղեցի (այլ կիրառումներ)

Սուրբ Գրիգոր Լուսավորիչ անվանումով կան հետևյալ եկեղեցիները՝


== Հայաստան ==
Սուրբ Գրիգոր Լուսավորիչ եկեղեցի, քաղաք Բերդ (Տավուշ)
Սուրբ Գրիգոր Լուսավորիչ եկեղեցի, գյուղ Բյուրավան (Արարատ)
Սուրբ Գրիգոր Լուսավորիչ եկեղեցի, քաղաք Գյումրի (Շիրակ)
Սուրբ Գրիգոր Լուսավորիչ եկեղեցի, քաղաք Գորիս (Սյունիք)
Սուրբ Գրիգոր Լուսավորիչ եկեղեցի, գյուղ Դսեղ (Լոռի)
Սուրբ Գրիգոր Լուսավորիչ մայր եկեղեցի, քաղաք Երևան
Սուրբ Գրիգոր Լուսավորիչ եկեղեցի, քաղաք Երևան
Սուրբ Գրիգոր Լուսավորիչ եկեղեցի, գյուղ Հայկաձոր (Շիրակ)
Սուրբ Գրիգոր Լուսավորիչ եկեղեցի, գյուղ Կողբ (Տավուշ)
Սուրբ Գրիգոր Լուսավորիչ եկեղեցի, գյուղ Նորատուս (Գեղարքունիք)
Սուրբ Գրիգոր Լուսավորիչ եկեղեցի, գյուղ Տաթև (Սյունիք)
Սուրբ Գրիգոր Լուսավորիչ եկեղեցի, գյուղ Արևշատ (Արարատի մարզ)
Սուրբ Գրիգոր Լուսավորիչ եկեղեցի, քաղաք  (Երևան)
Սուրբ Գրիգոր Լուսավորիչ եկեղեցի, գյուղ Նոր կյանք (Շիրակի մարզ)


== Հարևան երկրներ ==
Սուրբ Գրիգոր Լուսավորիչ եկեղեցի, գյուղ Բանանց, Դաշկեսան
Սուրբ Գրիգոր Լուսավորիչ եկեղեցի, քաղաք Բարդա, Բարդա
Սուրբ Գրիգոր Լուսավորիչ եկեղեցի, քաղաք Բաքու, Բաքու
Սուրբ Գրիգոր Լուսավորիչ եկեղեցի, քաղաք Թեհրան, Թեհրան
Սուրբ Գրիգոր Լուսավորիչ եկեղեցի, քաղաք Թբիլիսի, Թբիլիսի
Սուրբ Գրիգոր Լուսավորիչ եկեղեցի, քաղաք Կեսարիա, Կայսերի
Սուրբ Գրիգոր Լուսավորիչ եկեղեցի, գյուղ Հակոբի Շեն, Վարդաշեն
Սուրբ Գրիգոր Լուսավորիչ եկեղեցի, քաղաք Սպահան, Սպահան
Սուրբ Գրիգոր Լուսավորիչ եկեղեցի, քաղաք Ստամբուլ, Ստամբուլ
Սուրբ Գրիգոր Լուսավորիչ եկեղեցիի գյուղ Մաջադիա, Վրաստան
Սուրբ Գրիգոր Լուսավորիչ եկեղեցի գյուղ Օրալ, Վրաստան


== Սփյուռք ==
Սուրբ Գրիգոր Լուսավորիչ եկեղեցի, քաղաք Ալմելո (Նիդերլանդներ)
Սուրբ Գրիգոր Լուսավորիչ եկեղեցի, քաղաք Բելորեչենսկ (Ռուսաստան)
Սուրբ Գրիգոր Լուսավորիչ եկեղեցի, քաղաք Բելցի (Մոլդովա)
Սուրբ Գրիգոր Լուսավորիչ եկեղեցի, քաղաք Բինգեմթոն (ԱՄՆ)
Սուրբ Գրիգոր Լուսավորիչ եկեղեցի, քաղաք Խարթում (Սուդան)
Սուրբ Գրիգոր Լուսավորիչ եկեղեցի, քաղաք Կարակաս (Վենեսուելա)
Սուրբ Գրիգոր Լուսավորիչ եկեղեցի, քաղաք Կոմոտինի (Հունաստան)
Սուրբ Գրիգոր Լուսավորիչ եկեղեցի, քաղաք Նյու Յորք (ԱՄՆ)
Սուրբ Գրիգոր Լուսավորիչ եկեղեցի, քաղաք Նովոռոսիյսկ (Ռուսաստան)
Սուրբ Գրիգոր Լուսավորիչ եկեղեցի, քաղաք Շարջա (ԱՄԷ)
Սուրբ Գրիգոր Լուսավորիչ եկեղեցի, քաղաք Սինգապուր (Սինգապուր)
Սուրբ Գրիգոր Լուսավորիչ եկեղեցի, գյուղ Սոսնովկա (Ռուսաստան)
Սուրբ Գրիգոր Լուսավորիչ եկեղեցի, քաղաք Վլադիկավկազ (Ռուսաստան)
Սուրբ Գրիգոր Լուսավորիչ եկեղեցի, քաղաք Փասադենա (ԱՄՆ)


== Տես նաև ==
Սուրբ Գրիգոր Լուսավորիչ վանք (այլ կիրառումներ)
Սուրբ Գրիգոր Լուսավորիչ կաթողիկե եկեղեցի (այլ կիրառումներ)
Լուգինիի շրջան

Լուգինիի շրջան (ուկրաիներեն՝ Лугинський район), շրջան Ուկրաինայի Ժիտոմիրի մարզում։
Ստեղծվել է 1923 թվականին։ Վարչական կենտրոնը՝ Լուգինի։


== Աշխարհագրություն ==
Շրջանի տարածքի մակերեսը կազմում է 994 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 17073 մարդ։ Բնակչության խտությունը կազմում էր 17,18 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Թաթավոր բադ

Թաթավոր բադ (լատ.՝ Biziura lobata) բադերի ընտանիքին պատկանող ջրային թռչուն, նրանց անվանում են նաև՝ Biziura.


== Բնութագիր ==
Թաթավոր բադերը սեռական երկնորություն են արտահայտել։ Երկու սեռերի գույնը նման է, բայց արուները շատ ավելի մեծ են, քան էգերը (մարմնի երկարությունը մինչև 73 սմ, միջին հաշվով մոտ 66 սմ, քաշը ՝ 1,8-3,1 կգ)։ Էգերի մարմնի երկարությունը հասնում է 55 սմ և կշռում են 1-1.9 կգ-ի սահմաններում։ Սեռը որոշելու համար միանշանակ նշան կարող է լինել ծոծրակին, որի գույնը սև է։ Մարմնի ներքևում գտնվող մաշկի այս կլորացված մասը ձգվում է արուների մոտ մինչև կրծքավանդակը, իսկ էգերի մոտ դա թերաճ է։ Կտղուցականչի սեզոնի ընթացքում տղամարդկանց արտահոսքը այտուցվում է։ Երկու սեռերն էլ ունեն գորշ-շագանակագույն փետուրներ՝ թեթև, բարակ շերտերով, գլխի վերևի մասը, թևերն ու պոչը գրեթե սև են։ Կրծքավանդակի կողմերն և փորի ստորին հատվածը սպիտակավուն կամ շագանակագույն է` սև բծերով։ Երիտասարդ թռչունները նման են մեծահասակների էգերին, նրանց կտուցը մուգ դեղին է, և ոչ թե մոխրագույն։ Ոտքերը մուգ մոխրագույն են։ Ծիածանաթաղանթը՝ շագանակագույն։


== Տարածվածություն ==
Թաթավոր բադի տարածվածությունը հիմնականում ընդգրկում է երկու մեկուսացված տարածք. մեկը գտնվում է Ավստրալիայի հարավարևմտյան մասում և Ավստրալիայի հարավարևելյան մասում, տարածված են նաև Թասմանիայում։ Երբեմն արևելքում բնակվողների տեսակը նկարագրվում է որպես ենթատեսակ, սակայն մասնագիտական միջավայրում դա մերժվում է։ Բնի պատրաստման ընթացքում տեսակը պահվում է ամբողջովին անտես և խոնավ վայրերում, ինչպես նաև խիտ եղեգնի մեծ քանակությամբ ճահճոտ տարածքներում։ Բնադրման սեզոնից դուրս նրանց տեսակը բնակվում է մասամբ ծովի ափին և գետի բերաններին։ Նրանց թիվը գնահատվում է մոտ 20-50 հազար չափահաս թռչունների։


== Բուծում ==
Կախված ջրի մակարդակից, նրանց բնադրման սեզոնը կարող է փոխվել և բուծումը տեղի է ունենում սեպտեմբեր և հոկտեմբեր ամիսներին։ Էգերը երբեմն բավականին ագրեսիվ կերպով պաշտպանում են իրենց ընտանիքը և բնադրման տեղը, նրանք զուգակցվում են մի քանի էգերի հետ, որոնք այնուհետև ինքնուրույն բուծում են իրենց ձագերը։ Բույնը, որում միջին հաշվով լինում է կանաչավուն երանգով սպիտակ գույնի 3-4 ձու, կառուցվում է հիմնականում չոր ծղոտներից և փոքրիկ ճյուղերից, որոնք գտնվում են խիտ բուսականության մեջ։ Բնի մեջ հազվադեպ կարով է լինել մինչև տասը ձու։ Մեծ ձվեր կարող են լինել՝ 79-54 մմ, քաշը՝ մոտ 130 գրամ։ Բադերի մարմնի վերին մասը շագանակագույն է, իսկ ստորին մասը՝ ունի սպիտակ ցածրաթափանց գունավորում։ Սովորաբար, նրանցից միայն 1-2 էգ է գոյատևում։ Նրանք ապրում և բուծում են բավականին երկար ժամանակ`մինչև 20 տարի կամ ավելի։


== Սնուցում ==
Նրանք հիմնականում սնվում են անողնաշարավորներով, որոնց փոխարեն երբեմն սնվում են երկկենցաղներով ու փոքր ձկները։ Բացի այդ, բուսական սնունդը, հատկապես սերմերը, հազվադեպ և քիչ են ուտում։


== Ծանոթագրություն ==


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		


== Գրականություն ==
Josep del Hoyo, Andrew Elliot, Jordi Sargatal. Volume 1, Ostrich to Ducks. // Handbook of the birds of the world. — Barcelona: Lynx Edicions, 1992. — ISBN 84-87334-10-5.
Ken Simpson, Nicolas Day, Peter Trusler. Field Guide to the Birds of Australia. — A & C Black, 2004. — ISBN 0-7136-6982-9.
Պալո յոկի

Պալո յոկի (ռուս.՝ Пало-йоки), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Օլանգա գետի աջ ափին՝ 7,1 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000666
Հիդրոլոգիական ուսումնասիրությունների կոդը - 102000066
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բայմուրզինո (այլ կիրառումներ)

Բայմուրզինո, կարող է վերաբերել՝

Բայմուրզինո - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բայմուրզինո - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բայմուրզինո - գյուղ Ռուսաստանի Բաշկորտոստան հանրապետության Միշկինսկի շրջանի կազմում։